The Sims

***The Sims*** er tölvuleikjasería sem er framleidd af Maxis og gefin út af Electronic Arts. Leikir seríunnar hafa verið seldir í tæplega 200 milljónum eintaka um allan heim og er ein af mest seldu tölvuleikjaseríum allra tíma.

Leikirnir í Sims seríunni eru að mestu leyti sandkassaleikir, á þann hátt að þá skortir skilgreind markmið (en sumar viðbætur við leikinn og útgáfur fyrir leikjatölvur hafa bætt þeim leikstíl við leikinn). Leikmaðurinn býr til fólk sem kallast „sims“, setur þau í hús og hjálpar til við að stýra skapi þeirra og fullnægja óskum þeirra. Leikmenn geta annað hvort sett simsana sína í fyrirframbyggð hús eða byggt húsin sjálf. Hver aukapakki og nýr leikur í seríunni breytir því hvað leikmenn geta gert við simsana sína.

*The Sims* serían er hluti af stærri *Sim* seríunni, sem hófst árið 1989 með leiknum *[[SimCity]]*.

## Þróun

Hönnuður leiksins, Will Wright fékk innblástur til að búa til „sýndar-dúkkuhús“ eftir að hafa misst heimilið sitt í Oakland-eldsvoðanum árið 1991 og þurft að endurbyggja líf sitt.

Að skipta um heimili og aðrar eigur sínar fékk hann til að hugsa um að aðlaga þessa lífsreynslu sína að tölvuleik. Þegar Wright bar hugmyndir sínar upp hjá stjórn Maxis voru þau efins og gáfu verkefninu lítinn stuðning og lítið fjármagn. Electronic Arts keypti Maxis árið 1997, og var stjórn Electronic Arts mun móttækilegri hugmyndinni. *[[SimCity]]* hafði náð miklum árangri hjá þeim, og þau sáu fyrir möguleika á að byggja upp sterka *Sim* seríu.

Wright hefur sagt að The Sims hafi verið ætlað sem ádeila á bandaríska neyslumenningu. Wright tók hugmyndir frá þarfapíramída bandaríska sálfræðingsins Abraham Maslow og vísindaritinu hans *A Theory of Human Motivation* frá 1943, *A Pattern Language*, bók um byggingarlist og þéttbýlishönnun, og *Maps of the Mind*, bók eftir Charles Hampden-Turner, til að þróa líkan fyrir gervigreind leiksins.

## Leikir

### The Sims (2000)
*[[The Sims (tölvuleikur)|The Sims]]* var fyrsti leikurinn í seríunni. Leikurinn var framleiddur af Maxis og gefinn út af Electronic Arts fyrir Microsoft Windows stýrikerfið 4. febrúar 2000. Þann 22. mars 2002 varð leikurinn tekjuhæsti PC tölvuleikur heimsins með 6,3 milljón seld eintök og sló þar með met Myst. Leikurinn tapaði titlinum við útgáfu ''Half-Life 2'' og ''World of Warcraft'' 2004. Í febrúar 2005 hafði leikurinn selst í 16 milljónum eintaka. 

Sjö stækkunarpakkar og tvær lúxus-útgáfur voru gefnar út. Þann 22. mars 2002 hafði *The Sims* selst í meira en 6,3 milljónum eintaka um allan heim og fór þá fram út *Myst* sem mest seldi PC tölvuleikur sögunnar á þeim tíma. Þegar talað er um fyrstu kynslóðina af *The Sims* er átt við upprunalega leikinn, alla sjö stækkunarpakkana og tvær lúxus-útgáfurnar. Maxis framleiddi allar PC útgáfur. Í febrúar 2005 hafði leikurinn selst í 16 milljónum eintaka um allan heim.

*The Sims* fékk sjö stækkunarpakka:

* *Livin' Large*
* *House Party*
* *Hot Date*
* *Vacation*
* *Unleashed*
* *Superstar*
* *Makin' Magic*

### The Sims 2 (2004)
Þann 14. september 2004 gaf Electronic Arts *[[The Sims 2]]*. Leikurinn var framleiddur af Mmaxis. Leikurinn gerist í fullri þrívídd, ólíkt fyrri leiknum þar sem þrívíddin var takmörkuð. Simsarnir fara í gegnum sjö æviskeið, frá barnæsku til elli og deyja svo. Annar stór nýr eiginleiki leiksins er lífsmarkmiðakerfið. Hver sims sýnir þrár og ótta í samræmi við lífsmarkmið sín og persónuleika. Þar af leiðandi ákvarðar staðan á lífsmarkmiða-mælinum skilvirkni persónunnar á að ljúka verkefnum sínum. Þegar persónan uppfillir þrár sínar fær hún lífsmarkmiða-stig, sem hægt er að nota til að kaupa verðlaun. Í leiknum eru einnig vikudagar, með helgum þar sem börn fá frí úr skóla og fullorðnir geta fengið frí frá vinnu.

Leikurinn gerist um 25 árum eftir fyrsta leikinn. Dæmi sem má finna í leiknum er að Goth-fjölskyldan hefur elst töluvert og Bella Goth hefur horfið á dularfullan hátt. Leikurinn var búinn til frá grunni þess vegna er ekki hægt að nota neitt efni frá fyrstu kynslóðinni í *The Sims 2*. Hins vegar voru sumir hlutir og eiginleikar frá þeirri fyrstu endurgerðir fyrir *The Sims 2.*

Átta stækkunarpakkar og níu „hluta-pakkar“ voru gefnir út fyrir *The Sims 2*. Yfir 400 hlutir voru einnig gefnir út fyrir leikinn í gegnum The *Sims 2* Store.

*The Sims 2* fékk átta stækkunarpakka:

* *University*
* *Nightlife*
* *Open for Business*
* *Pets*
* *Seasons*
* *Bon Voyage*
* *FreeTime*
* *Apartment Life*

### The Sims 3 (2009)
Þann 2. júní 2009 gaf Electronic Arts *[[The Sims 3]]*. Leikurinn var tilkynntur af Electronic Arts í nóvember 2006. Leikurinn gerist 25 árum fyrir *The Sims* eru hverfi leiksins opin. Verkfæri sem leikmenn fá til sköpunnar hafa verið bætt og óskum og markmiðum hafa einnig verið bætt við. Leikurinn kynnti nýtt form leikja sem stjórnað var með litlum markmiðum sem voru kynnt sem tækifæri fyrir leikmanninn til að elta eða hafna. *The Sims 3* seldist í 1,4 milljónum eintaka fyrstu vikuna, sem gerði það stærstu útgáfu í sögu PC leikja á þeim tíma.

*The Sims 3* gerist 25 árum á undan *The Sims*. Til dæmis er Goth-fjölskyldan mun yngri og Bella Goth, sem var fullorðinn í fyrsta leiknum, er barn og heitir Bella Bachelor.

Ellefu stækkunarpakkar og níu „hluta-pakkar“ voru gefnir út fyrir *The Sims 3*. Að auki, eru margir hlutir í boði á netinu fyrir viðbótargjald á *The Sims 3* Store.

*The Sims 3* fékk ellefu stækkunarpakka:

* World Adventures
* Ambitions
* Late Night
* Generations
* Pets
* Showtime
* Supernatural
* Seasons
* University Life
* Island Paradise
* Into the Future

### The Sims 4 (2014)
Electronic Arts tilkynnti *[[The Sims 4]]* þann 6. maí 2013. Í tilkynningunni var sagt að leikurinn væri í framleiðslu hjá Maxis. *The Sims 4* gerist í annari tímalínu en fyrri leikir seríunnar. Seinna árið 2014 voru frekari upplýsingar um eiginleika og spilamennsku tilkynntar. Leikurinn var gefinn út 2. september 2014.

Til og með júní 2023 hafa fjórtán „stækkunarpakkar“, tólf „leikja-pakkar“, átján „hluta-pakkar“ og tuttugu og eitt „kit“ verið gefin út. Við útgáfu leiksins voru ýmsir eiginleikar frá fyrri leikjum sem skorti, eins og kjallarar, draugar, sundlaugar, smábörn o.fl., en því hefur verið bætt við með reglulegumm uppfærslum á leiknum. Grunnleikurinn *The Sims 4* var gerður ókeypis þann 18. október 2022.

*The Sims 4* hefur fengið fjórtán „stækkunarpakka“ hingað til:

* Get to Work
* Get Together
* City Living
* Cats & Dogs
* Seasons
* Get Famous
* Island Living
* Discover University
* Eco Lifestyle
* Snowy Escape
* Cottage Living
* High School Years
* Growing Together
* Horse Ranch

The Sims 4 hefur einnig fengið tólf „leikja-pakka“ hingað til:

* Outdoor Retreat
* Spa Day
* Dine Out
* Vampires
* Parenthood
* Jungle Adventure
* StrangerVille
* Realm of Magic
* Star Wars: Journey to Batuu
* Dream Home Decorator
* My Wedding Stories
* Werewolves

### ''Project Rene'' (óútgefið)
Þann 18. október 2022 tilkynnti Maxis að þau væru að vinna að næstu kynslóð af *The Sims*. Verkefnið kallast „Project Rene“. Leikurinn mun gera leikmönnum kleift að spila einir eða saman. Maxis hefur sagt að þau væru enn að vinna að þessum leik og muni gefa fleiri upplýsingar síðar.

## Ytri tenglar

* 
* 
* 
* 
* 

## Heimildir
* 

## Tilvísanir